Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov a ktorým sa dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	55  / 3 	
Počet vyhodnotených pripomienok	55 	
		
Počet akceptovaných pripomienok, z toho zásadných	44  / 2 	
Počet čiastočne akceptovaných pripomienok, z toho zásadných	1  / 0 	
Počet neakceptovaných pripomienok, z toho zásadných	7  / 1 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Úrad priemyselného vlastníctva Slovenskej republiky 	 	 	x 	 	
3 .	Generálna prokuratúra Slovenskej republiky 	 	 	x 	 	
4 .	Konfederácia odborových zväzov Slovenskej republiky 	 	 	x 	 	
5 .	Asociácia zamestnávateľských zväzov a združení Slovenskej republiky 	 	 	x 	 	
6 .	Národná banka Slovenska 	 	 	x 	 	
7 .	Najvyšší kontrolný úrad Slovenskej republiky 	 	 	x 	 	
8 .	Odbor aproximácie práva sekcie vládnej legislatívy Úradu vlády SR 	8 (8o,0z) 	 	 	 	
9 .	Štatistický úrad Slovenskej republiky 	6 (6o,0z) 	 	 	 	
10 .	Správa štátnych hmotných rezerv Slovenskej republiky 	 	 	 	x 	
11 .	Ministerstvo kultúry Slovenskej republiky 	6 (6o,0z) 	 	 	 	
12 .	Ministerstvo pôdohospodárstva a rozvoja vidieka Slovenskej republiky 	3 (3o,0z) 	 	 	 	
13 .	Protimonopolný úrad Slovenskej republiky 	 	 	x 	 	
14 .	Úrad geodézie, kartografie a katastra Slovenskej republiky 	 	 	x 	 	
15 .	Najvyšší súd Slovenskej republiky 	 	 	x 	 	
16 .	Republiková únia zamestnávateľov 	 	 	 	x 	
17 .	Ministerstvo obrany Slovenskej republiky 	 	 	x 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
20 .	Ministerstvo zahraničných vecí a európskych záležitostí Slovenskej republiky 	2 (2o,0z) 	 	 	 	
21 .	Ministerstvo hospodárstva Slovenskej republiky 	1 (1o,0z) 	 	 	 	
22 .	Ministerstvo dopravy, výstavby a regionálneho rozvoja Slovenskej republiky 	 	 	 	x 	
23 .	Úrad vlády Slovenskej republiky 	 	 	 	x 	
24 .	Ministerstvo spravodlivosti Slovenskej republiky 	 	 	 	x 	
25 .	Ministerstvo zdravotníctva Slovenskej republiky 	4 (3o,1z) 	 	 	 	
26 .	Ministerstvo školstva, vedy, výskumu a športu Slovenskej republiky 	 	7(7o,0z) 	 	 	
27 .	Ministerstvo vnútra Slovenskej republiky 	12 (12o,0z) 	 	 	 	
28 .	Národný bezpečnostný úrad 	 	 	x 	 	
29 .	Ministerstvo práce, sociálnych vecí a rodiny Slovenskej republiky 	 	 	x 	 	
30 .	Ministerstvo financií Slovenskej republiky 	3 (3o,0z) 	 	 	 	
31 .	Odbor zmeny klímy 	 	 	 	x 	
32 .	Ministerstvo životného prostredia Slovenskej republiky  	 	 	x 	 	
33 .	Úrad na ochranu osobných údajov Slovenskej republiky 	3 (1o,2z) 	 	 	 	
	SPOLU	48 (45o,3z) 	7 (7o,0z) 	16 	7 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
OAP SVL ÚV SR 	K predkladacej správe 
V predkladacej správe k návrhu zákona žiadame uviesť dôvody neúplnej transpozície smernice Európskeho parlamentu a Rady 2013/38/EÚ z 12. Augusta 2013, ktorou sa mení smernica 2009/16/ES o štátnej prístavnej kontrole (napr. ak sa niektoré ustanovenia smernice nepreberajú, pretože sa týkajú len členských štátov s morským pobrežím). 	O 	N 	Uvedená smernica je úplne transponovaná. Ustanovenia týkajúce sa pobrežných štátov nie je možné transponovať vzhľadom na to, že SR je vnutrozemský štát. 	
OAP SVL ÚV SR 	K čl. I bodu 9 
V § 4 ods. 14 návrhu zákona žiadame bod a) preformulovať nasledovne: 
„a) niektorý z dokladov predložených podľa odseku 12 prestane spĺňať požiadavky potrebné na poverenie,“. 
Navrhovaný § 4 ods. 12 ustanovuje podmienku predloženia taxatívne vymenovaných dokladov, ide teda o jednorazový akt, a nie o stanovenie viacerých požiadaviek. Ministerstvo môže skúmať, či predložené doklady spĺňajú požiadavky na poverenie právnickej osoby alebo fyzickej osoby vykonávaním kvalifikačného kurzu. 
 	O 	A 	Upravené podľa pripomienky. 	
OAP SVL ÚV SR 	K čl. I bodu 45 
V § 41 ods. 7 návrhu zákona upozorňujeme na skutočnosť, že pojem „uznať štát“ sa používa najmä na medzinárodnoprávne uznávanie suverenity štátov inými štátmi. Európska komisia neuznáva štáty ako také, ale môže uznávať preukazy odbornej spôsobilosti alebo preukazy spôsobilosti vydávané tretími štátmi. Žiadame teda slovné spojenie „štát uznaný Európskou komisiou“ špecifikovať, resp. nahradiť slovným spojením „preukazy odbornej spôsobilosti a preukazy spôsobilosti vydané tretími štátmi uznané Európskou komisiou“. 	O 	A 	Upravené inak. Uznanie sa netýka preukazov, ale tretieho štátu, ktorý je Európskou komisiou uznaný za štát, ktorý spĺňa požiadavky podľa medzinárodného dohovoru STCW. 	
OAP SVL ÚV SR 	K čl. I bodu 46 
V § 41 ods. 7 návrhu zákona žiadame špecifikovať pojmy „uznanie tretieho štátu“, resp. „uznanie osoby“. Európska komisia neuznáva štáty ako také, ale môže uznávať preukazy odbornej spôsobilosti alebo preukazy spôsobilosti vydávané tretími štátmi, resp. kvalifikačné kurzy vykonávané v treťom štáte. 	O 	N 	Ide o druhú vetu toho istého ustanovenia, ktorá obsahovo na prvú vetu nadväzuje. 	
OAP SVL ÚV SR 	K čl. I bodu 47 
V § 41 ods. 8 žiadame špecifikovať, aké vhodné opatrenia je povinné prijať ministerstvo na vykonanie rozhodnutia Európskej komisie. 	O 	A 	Upravené podľa pripomienky. 	
OAP SVL ÚV SR 	K čl. I bodu 57 
1. V § 60 ods. 2 návrhu zákona žiadame písm. b) preformulovať nasledovne: 
„b) neoznámil zmenu podľa § 4 ods. 13 v dokladoch predložených podľa § 4 ods. 12,“. 
 	O 	A 	Upravené podľa pripomienky. 	
OAP SVL ÚV SR 	K čl. I bodu 57 
2. V § 60 ods. 2 návrhu zákona žiadame slová „podvodným konaním“ nahradiť iným, presnejším termínom. 	O 	N 	Ide o dostatočne presný termín používany v legislatíve. 	
OAP SVL ÚV SR 	K čl. III 
V ustanovení o účinnosti návrhu zákona žiadame číslicu „48“ nahradiť číslicou „47“. 	O 	A 	Upravené inak z dôvodu prečíslovania bodov novely. 	
ŠÚ SR 	Čl. I 
V poznámke pod čiarou k odkazu 1 bdc) odporúčame uviesť už iba skrátenú citáciu zákona č. 211/2000 Z.z.. 	O 	A 	Upravené inak. 	
ŠÚ SR 	Čl. I 
K bodu 21 – slová „uvádzacej vete“ a „za“ odporúčame vypustiť. 	O 	A 	Upravené podľa pripomienky. 	
ŠÚ SR 	Čl. I 
K bodu 31 – znenie vo veci poznámky pod čiarou k odkazu 5 odporúčame z tohto bodu vypustiť a uviesť ho samostatne v rámci nového bodu materiálu. 	O 	N 	Poznámka pod čiarou súvisí s daným ustanovením. 	
ŠÚ SR 	Čl. I 
K bodu 33 – v uvádzacej vete odporúčame slovo „novým“ vypustiť. 	O 	A 	Upravené podľa pripomienky. 	
ŠÚ SR 	Čl. I 
K bodu 38 – v uvádzacej vete odporúčame slová „uvádzacia veta“ nahradiť slovami „začiatok textu pred písmenom a)“. 	O 	N 	Navrhované znenie je v súlade s legislatívnymi pravidlami vlády SR. 	
MK SR 	K čl. I bod 2 
Odporúčame čiarku na konci nahradiť bodkou. 
Pretože v odseku 2 písm. l) sa uvádzajú aj iné doklady ako preukazy (potvrdenia, osvedčenia), odporúčame zvážiť doplnenie tohto ustanovenia aj o tieto doklady. 

Odôvodnenie: 
Legislatívno-technická pripomienka. 	O 	A 	Upravené podľa pripomienky. 	
MK SR 	K čl. I bod 3 
Odporúčame čiarku za slovami „po absolvovaní kvalifikačných kurzov“ nahradiť spojkou „a“. 

Odôvodnenie: 
Legislatívno-technická pripomienka. 	O 	A 	Upravené podľa pripomienky. 	
MK SR 	K čl. I bod 8 
Odporúčame v písmene t) a v) nahradiť slovo „zabezpečí“ slovom „zabezpečuje“. 

Odôvodnenie: 
Legislatívno-technická pripomienka. 	O 	A 	Upravené podľa pripomienky. 	
MK SR 	K čl. I bod 33 
V úvodnej vete odporúčame vypustiť slovo ,,novým“. 

Odôvodnenie: 
Legislatívno-technická pripomienka 	O 	A 	Upravené podľa pripomienky. 	
MK SR 	K čl. I body 36 až 51 
Z dôvodu, že sa jedná o rozsiahlu zmenu a všetky uvedené body sa týkajú § 41, odporúčame ich spojiť a v novom novelizačnom bode uviesť v súlade s bodom 29 Prílohy č. 5 k Legislatívnym pravidlám vlády Slovenskej republiky celé nové znenie § 41, v ktorom budú obsiahnuté všetky navrhované zmeny. 
V navrhovanej zmene odseku 2 odporúčame slová ,,a ktorý“ nahradiť slovom ,,ak“. 

Odôvodnenie: 
Legislatívno-technická pripomienka 
 	O 	A 	Upravené podľa pripomienky. 	
MK SR 	K čl. I bod 35 
Slovo ,,nahrádza“ odporúčame nahradiť slovom ,,nahrádzajú“. 

Odôvodnenie: 
Legislatívno-technická pripomienka 	O 	A 	Upravené podľa pripomienky. 	
MPRV SR 	K článku III 
V článku III navrhujeme uvedené slová „a čl. I § 41 ods. 9 poslednej vety v bode 48“ nahradiť slovami „a čl. I § 41 ods. 9 poslednej vety v bode 47“. 
Odôvodnenie: Technická úprava textu. 	O 	A 	Upravené inak z dôvodu prečíslovania bodov novely. 	
MPRV SR 	K článku I bodu 33 
V článku I bode 33 navrhujeme uviesť toto znenie: 
„ 33. § 24 sa dopĺňa písmenom ac), ktoré znie:“. 
Odôvodnenie: Legislatívna úprava textu. 	O 	A 	Upravené podľa pripomienky. 	
MZVaEZ SR 	Čl. I, § 41 
Vzhľadom na rozsiahle zmeny odporúčame predkladateľovi § 41 predložiť v novom znení. 	O 	A 	Upravené podľa pripomienky. 	
MH SR 	k Predkladacej správe 
V predkladacej správe odporúčame predkladateľovi nahradiť slová „finančný vplyv“ slovami „vplyv na rozpočet verejnej správy“. 

Odôvodnenie: 
Navrhovaná formulácia vychádza z terminológie vplyvov v zmysle aktualizovanej Jednotnej metodiky na posudzovanie vybraných vplyvov. 	O 	A 	Upravené podľa pripomienky. 	
MZ SR 	Všeobecná pripomienka 
Odporúčame zátvorky v odkazoch a v poznámkach pod čiarou upraviť podľa Legislatívnych pravidiel vlády SR, bodu 22. 
Odôvodnenie: Legislatívno-technická pripomienka. 
 	O 	A 	Upravené podľa pripomienky. 	
MZ SR 	K čl. I bodu 8 
V § 4 ods. 2 písm. w) odporúčame slovo „Komisii“ nahradiť slovami „Európskej komisii“. 
Odôvodnenie: Legislatívno-technická pripomienka. 
 	O 	A 	Upravené podľa pripomienky. 	
MZ SR 	K čl. I bodom 36 až 51 
Odporúčame predložiť nové znenie § 41. 
Odôvodnenie: Legislatívno-technická pripomienka. 

 	O 	A 	Upravené podľa pripomienky. 	
MZ SR 	K čl. I bodu 51, § 41 ods. 16  
K predloženému návrhu § 41 ods. 16 uplatňujeme zásadnú pripomienku a žiadame uvedené ustanovenie upraviť v zmysle pripomienok uvedených v odôvodnení. 
Odôvodnenie: Podľa § 11 ods. 6 a ods. 7 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (ďalej len „ zákon č. 576/2004 Z. z.“) každá osoba má právo na výber poskytovateľa zdravotnej starostlivosti. 

Podľa § 11 ods. 7 zákona č. 576/2004 Z. z. právo na výber poskytovateľa zdravotnej starostlivosti sa nevzťahuje na osobu, ktorá je príslušníkom 
a) ozbrojených síl Slovenskej republiky, 
b) Policajného zboru, 
c) Slovenskej informačnej služby, 
d) Národného bezpečnostného úradu, 
e) Zboru väzenskej a justičnej stráže, 
f) Horskej záchrannej služby, 
g) Hasičského a záchranného zboru, ak takejto osobe určil poskytovateľa služobný orgán alebo služobný úrad. 

Ako z uvedeného vyplýva, členovia lodných posádok nemajú obmedzený výber poskytovateľa zdravotnej starostlivosti. Zdravotná starostlivosť, ktorú poskytuje lekár so špecializáciou v špecializačnom odbore všeobecné lekárstvo, sa poskytuje podľa § 12 ods. 7 zákona č. 576/2004 Z. z. na základe dohody o poskytovaní všeobecnej ambulantnej starostlivosti sa uzatvára v písomnej forme najmenej na šesť mesiacov; jej prvopis je súčasťou zdravotnej dokumentácie a druhopis sa odovzdá osobe alebo jej zákonnému zástupcovi. 
V citovanom ustanovení sa ďalej uvádza, že člen lodnej posádky, ktorý žiada o lekárske potvrdenie o zdravotnej spôsobilosti musí preukázať, že dosiahol vek najmenej 18 rokov a svoju totožnosť, pričom v § 20 ods.1 písm. u) sa používa len pojem lekárske potvrdenie a v dôvodovej správe sa používa pojem preukaz zdravotnej spôsobilosti. 
V dôvodnej správe sa uvádza, že predloženým návrhom zákona sa preberá smernica Európskeho parlamentu a Rady 2012/35/EÚ, ktorou sa mení a dopĺňa smernica 2008/106/ES o minimálnej úrovni prípravy námorníkov, ktorá v čl. 11 ustanovuje: 
Zdravotné normy – vydávanie a registrácia osvedčení 
1. Členské štáty stanovia normy zdravotnej spôsobilosti námorníkov, najmä pokiaľ ide o zrak a sluch. 
2. Členské štáty zabezpečia, že osvedčenia budú vydané len kandidátom, ktorí spĺňajú požiadavky tohto článku. 
3. Každý kandidát na získanie osvedčenia musí predložiť dostatočný doklad: 
a) o svojej identite; 
b) že jeho vek nie je nižší, ako stanovujú predpisy v prílohe I pre príslušné osvedčenie, o ktoré sa žiada; 
c) že spĺňa, najmä pokiaľ ide o zrak a sluch, normy zdravotnej spôsobilosti stanovenej členským štátom a má platný dokument vydaný riadne oprávneným praktickým 
lekárom uznávaným príslušnými orgánmi členského štátu, ktorý preukazuje jeho zdravotnú spôsobilosť; 
d) že absolvoval námornú službu a každú tomu zodpovedajúcu povinnú prípravu stanovenú v predpisoch prílohy I pre osvedčenie, o ktoré sa žiada; 
e) že plní normy spôsobilosti stanovenej v predpisoch prílohy I pre postavenia, funkcie a úrovne, ktoré sú uvedené v potvrdení k osvedčeniu. 
4. Každý členský štát: 
a) vedie register alebo registre všetkých osvedčení a potvrdení pre kapitánov lodí a dôstojníkov, prípadne pre členov posádky, ktoré boli vydané, ktorým sa skončila platnosť alebo im bola obnovená platnosť, ktorým bola pozastavená platnosť, zrušená platnosť alebo ktoré boli oznámené ako stratené alebo zničené a všetkých vydaných výnimiek; 
b) sprístupní informácie o stave týchto osvedčení, potvrdení a výnimiek iným členským štátom alebo iným stranám dohovoru STCW a spoločnostiam, ktoré si vyžiadajú overenie pravosti a platnosti osvedčení, ktoré im predložia námorníci žiadajúci o uznanie ich osvedčení alebo o zamestnanie na palube lode. 
Podľa nášho názoru citovaný článok smernice nie je úplne prebraný do právneho poriadku Slovenskej republiky. 
 	Z 	A 	Upravené podľa pripomienky a po konzultáciách s MZ SR prostredníctvom elektronickej pošty. 	
MV SR 	K čl. III 
Odporúčame slová „v bode 48“ nahradiť slovami „v bode 47“. 
 	O 	A 	Upravené inak z dôvodu prečíslovania bodov novely. 	
MV SR 	K čl. II 
Z predloženého návrhu žiadame vypustiť čl. II návrhu. 

Odôvodnenie: 

1. Návrh svojou úpravou vytvára bludný kruh. Uchádzači o podnikanie, aj z radov fyzických osôb a aj z radov založených právnických osôb, nemôžu ohlásiť živnosť, pretože sa nemôžu preukázať (podľa navrhovanej úpravy) požadovaným „poverením“ Ministerstva dopravy, výstavby a regionálneho rozvoja Slovenskej republiky (ďalej len „ministerstvo“). Zároveň toto ministerstvo nemôže vydať požadované „poverenie“, pretože uchádzač o podnikanie v novo navrhovanej (viazanej) živnosti nemôže splniť podmienku pre získanie požadovaného poverenia; ňou je výpis z obchodného, živnostenského alebo obdobného registra [pozri navrhované ustanovenie § 4 ods. 12 písm. a)]. 

2. Návrh neumožňuje založenej právnickej osobe zápis uvedenej viazanej živnosti do obchodného registra, pretože sa nemôže preukázať požadovaným živnostenským oprávnením na vykonávanie kvalifikačného kurzu žiadateľov o preukaz odbornej spôsobilosti alebo preukaz spôsobilosti členov lodnej posádky; osvedčenie o živnostenskom oprávnení nemôže živnostenský úrad vydať pre chýbajúce poverenie ministerstva. Právnickú osobu nemôže zákon neodôvodnene nútiť vopred sa registrovať v (návrhu) určenom registri. Neskoršia možná registrácia zakladá podľa zákona č. 71/1992 Zb. o súdnych poplatkoch v znení neskorších predpisov neodôvodnené zaťaženie úhradou novo vyvolaného súdneho poplatku (za zmenu údajov v OR). 

3. Návrh nie je v súlade so spôsobom regulácie, ako ho ustanovuje zákon č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „živnostenský zákon“) tým, že podmieňuje získanie živnostenského oprávnenia splnením (preukázaním splnenia) podmienok prevádzkového charakteru, a ktorých splnením sa od uchádzača o vykonávanie kvalifikačného kurzu zároveň vyžaduje v reálnej praxi vopred získať (ešte pred ohlásením živnosti alebo pred podaním žiadosti o vydanie osvedčenia o živnostenskom oprávnení) buď podnikateľský status v postavení fyzickej osoby alebo status právne existujúcej (nie založenej) právnickej osoby. 

S poukazom na uvedené navrhujeme, aby „Poverenie“ ministerstva malo právny význam odkladacej podmienky, ktorú musí podnikateľ podľa platnej regulácie živnostenského zákona [§ 58 ods.2 písm. b) živnostenského zákona] splniť do 2 rokov od vzniku živnostenského oprávnenia, pričom „Vykonávanie kvalifikačného kurzu žiadateľov o preukaz odbornej spôsobilosti alebo preukaz spôsobilosti členov lodnej posádky“ malo charakter voľnej živnosti (čo je v súlade s úpravou zákona č.435/2000 Z. z., podľa ktorej sa ani v návrhu predkladaného zákona od prevádzkovateľa tejto živnosti nevyžaduje splnenie podmienky odbornej spôsobilosti a tým ani povinné ustanovenie zodpovedného zástupcu u právnickej osoby). 

Zároveň odporúčame ministerstvu nahradiť úpravu o poverení fyzickej osoby alebo právnickej osoby na vykonávanie kvalifikačného kurzu úpravou o akreditácií vzdelávacieho zariadenia v podmienkach zákona č.435/2000 Z. z. 

Vyššie uvedené riešenie navrhujeme zvoliť pri najbližších legislatívnych prácach aj v zákone č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov. 

V prípade neakceptovania predchádzajúcej pripomienky odporúčame v úvodnej vete vypustiť slová „mení a“. 
 	O 	A 	Novela zákona č. 455/1991 Zb. sa vypúšťa. 	
MV SR 	K § 41 
Vzhľadom na rozsah zmien navrhovaných v bodoch 36 až 51 odporúčame § 41 predložiť v novom znení v jednom novelizačnom bode. 
 	O 	A 	Upravené podľa pripomienky. 	
MV SR 	K bodu 34 
V odseku 3 písm. a) odporúčame slovo „že“ nahradiť slovom „aby“ a slovo „sú“ nahradiť slovom „boli“. 
 	O 	A 	Upravené podľa pripomienky. 	
MV SR 	K bodu 33 
Odporúčame nasledovné znenie novelizačného bodu: 
„33. § 24 sa dopĺňa písmenom ac), ktoré znie: 
„ac) zabezpečiť člena lodnej posádky určeného na pomoc cestujúcim v núdzových situáciách, ktorý komunikuje v anglickom jazyku, jazykoch štátnej príslušnosti cestujúcich a neverbálne.“.“ 
 	O 	A 	Upravené podľa pripomienky. 	
MV SR 	K bodu 31 
V § 23 ods. 7 odporúčame uviesť slová „osôb“ a „členov“ v jednotnom čísle. 
 	O 	A 	Upravené inak. 	
MV SR 	K bodu 30 
Odporúčame slová „vypúšťa sa legislatívna skratka“ nahradiť slovami „vypúšťajú sa slová“. 
 	O 	A 	Upravené podľa pripomienky. 	
MV SR 	K bodu 29 
Za slová „posádku námornej lode“ odporúčame vložiť slová „okrem námornej jachty“ z dôvodu, že lodnú posádku námornej jachty upravuje druhá veta. 

 	O 	A 	Upravené podľa pripomienky. 	
MV SR 	K bodu 9 
Vo vzťahu k povereniu na vykonávanie kvalifikačného kurzu (§ 4 ods. 12 návrhu) je potrebné najskôr uviesť podmienky, ktoré sa viažu na vydanie poverenia a až následne v súvislosti s týmito podmienkami ustanoviť náležitosti žiadosti na vydanie poverenia. 
 	O 	N 	Ministerstvo skúma, či predložené doklady spĺňajú požiadavky na poverenie právnickej osoby alebo fyzickej osoby vykonávaním kvalifikačného kurzu. 	
MV SR 	K bodu 8 
Na konci písmena t) je potrebné bodku nahradiť čiarkou. 
V písmene w) odporúčame slovo „Komisii“ nahradiť slovami „Európskej komisii“. 
 	O 	A 	Upravené podľa pripomienky. 	
MV SR 	K bodu 4 
Odporúčame slová „pripájajú slová“ nahradiť slovami „pripájajú tieto slová:“. 
 	O 	A 	Upravené podľa pripomienky. 	
MV SR 	K názvu 
Názov odporúčame zosúladiť s bodom 17 prílohy č. 5 k Legislatívnym pravidlám vlády SR. 
 	O 	A 	Upravené podľa pripomienky. 	
MF SR 	Všeobecne 
Beriem na vedomie, že návrh nemá vplyv na rozpočet verejnej správy. 	O 	A 	 	
MF SR 	Všeobecne 
Návrh je potrebné zosúladiť s Legislatívnymi pravidlami vlády SR (ďalej len „LPV“) a s ich prílohami (napr. v čl. I bode 2 za slovo „preukazov“ vložiť slovo „vydaných“, bod 4 zosúladiť s bodom 34 druhým odsekom prílohy č. 5 LPV, body 13 a 14 spojiť do jedného novelizačného bodu, v bode 19 za slová „ods. 7“ vložiť slová „uvádzacej vete“, v bode 20 za slovom „preukazuje“ vypustiť dvojbodku, v bode 21 slová „za slová“ nahradiť slovom „slová“, v bode 30 slová „vypúšťa sa legislatívna skratka“ nahradiť slovami „vypúšťajú sa slová“, v bode 33 uvádzaciu vetu zosúladiť s bodom 30 prílohy č. 5 LPV, v bode 35 slovo „nahrádza“ nahradiť slovom „nahrádzajú“, vzhľadom na rozsah navrhovaných zmien v bodoch 36 až 51 uviesť v jednom novelizačnom bode nové znenie § 41, v čl. II úvodnej vete uviesť všetky novely zákona).  	O 	ČA 	Spojenie bodov 13 a 14 do jedneho bodu nie je možné, pretože ide o rôzne legislatívno-technické úpravy. 	
MF SR 	K čl. I bodu 2 
V čl. I bode 2 odporúčam v navrhovanom znení § 4 ods. 1 písm. s) prehodnotiť slovné spojenie „vo veci podvodu alebo falšovania preukazov a výnimiek“, pretože spojenie „podvod preukazov a výnimiek“ nie je zrozumiteľné. 	O 	A 	Upravené podľa pripomienky. 	
ÚOOÚ 	K Čl. 1 bodu 3 § 4 ods. 2 písm. l): 
Zoznam osobných údajov obsiahnutých v preukaze odbornej spôsobilosti, preukaze spôsobilosti a preukaze spôsobilosti po absolvovaní kvalifikačných kurzov, osvedčenia o splnení požiadaviek podľa medzinárodnej zmluvy, ktorou je Slovenská republika viazaná je potrebné obsiahnuť v zákone. 

Odôvodnenie: 
Z pohľadu ochrany osobných údajov je potrebné, aby podstatné náležitosti zakotvené v § 10 ods. 2 zákona č. 122/2013 Z. z. obsahoval osobitný zákon a nie napr. právny predpis nižšej právnej sily ako zákon. 
 	O 	A 	Upravené podľa pripomienky v § 4 ods. 2 písm. p).  	
ÚOOÚ 	K Čl. 1 bodu 5 § 4 ods. 2 písm. p): 
Požadujeme uviesť zoznam osobných údajov obsiahnutých v evidencii, čím sa text navrhovaného materiálu zosúladí s ustanovením § 10 ods. 2 zákona č. 122/2013 Z. z. o ochrane osobných údajov a o zmene a doplnení niektorých zákonov. 
Táto pripomienka je zásadná. 

Odôvodnenie: 
Z pohľadu ochrany osobných údajov je potrebné, aby podstatné náležitosti zakotvené v § 10 ods. 2 zákona č. 122/2013 Z. z. obsahoval osobitný zákon a nie napr. právny predpis nižšej právnej sily ako zákon. 

Len osobitný zákon s náležitosťami podľa § 10 ods. 2 zákona č. 122/2013 Z. z. je možné považovať v tomto prípade za spôsobilý právny základ spracúvania osobných údajov bez súhlasu dotknutej osoby. 

Aby ministerstvo v postavení námorného úradu mohlo viesť evidencie držiteľov preukazov odbornej spôsobilosti, potvrdení preukazov odbornej spôsobilosti, preukazov spôsobilosti, potvrdení o uznaní preukazu odbornej spôsobilosti, preukazov spôsobilosti po absolvovaní kvalifikačných kurzov, ktoré boli vydané, ktorých platnosť sa skončila, bola pozastavená, zrušená alebo obnovená alebo ktoré boli nahlásené ako stratené alebo zničené a vydaných výnimiek podľa písmena m) bez toho, aby na to potrebovalo súhlas dotknutých osôb, je potrebné zoznam alebo rozsah osobných údajov uviesť v texte . 
 	Z 	A 	Upravené podľa pripomienky. 	
ÚOOÚ 	K Čl. 1 bodu 5 § 4 ods. 2 písm. q): 
Požadujeme uviesť zoznam osobných údajov obsiahnutých v evidencii, čím sa text navrhovaného materiálu zosúladí s ustanovením § 10 ods. 2 zákona č. 122/2013 Z. z. o ochrane osobných údajov a o zmene a doplnení niektorých zákonov. 
Táto pripomienka je zásadná. 

Odôvodnenie: 
Z pohľadu ochrany osobných údajov je potrebné, aby podstatné náležitosti zakotvené v § 10 ods. 2 zákona č. 122/2013 Z. z. obsahoval osobitný zákon a nie napr. právny predpis nižšej právnej sily ako zákon. 

Len osobitný zákon s náležitosťami podľa § 10 ods. 2 zákona č. 122/2013 Z. z. je možné považovať v tomto prípade za spôsobilý právny základ spracúvania osobných údajov bez súhlasu dotknutej osoby. 

Aby ministerstvo v postavení námorného úradu mohlo viesť evidencie držiteľov preukazov odbornej spôsobilosti, potvrdení preukazov odbornej spôsobilosti, preukazov spôsobilosti, potvrdení o uznaní preukazu odbornej spôsobilosti, preukazov spôsobilosti po absolvovaní kvalifikačných kurzov, ktoré boli vydané, ktorých platnosť sa skončila, bola pozastavená, zrušená alebo obnovená alebo ktoré boli nahlásené ako stratené alebo zničené a vydaných výnimiek podľa písmena m) bez toho, aby na to potrebovalo súhlas dotknutých osôb, je potrebné zoznam alebo rozsah osobných údajov uviesť v texte . 
 	Z 	N 	V § 4 ods. 2 písm. q) nie je potrebné dopĺňať zoznam osobných údajov, pretože osobné údaje ohľadom námorníckej knižky su upravené v § 21 námorného zákona a osvedčenia o absolvovaní kvalifikačných kurzov na výkon funkcie podľa osobitného predpisu, odborných kurzov bezpečnostného výcviku a doplnkových odborných kurzov členov lodných posádok (ďalej len „kvalifikačné kurzy“) a kurzov na vedenie rekreačných plavidiel sú len podkladom pre vydanie preukazov uvedených v písmenách p) a n), ministerstvo ich nevydáva a osobné údaje v nich uvedené nie sú vo väčšom rozsahu ako sú osobné údaje, ktoré sú potrebné na vydanie preukazov uvedené v § 4 ods. 2 písm. p) a n). S § 4 ods. 2 písm. n) súvisí s § 56 námorného zákona, kde sú uvedené osobné údaje. 
K rozporovému konaniu nedošlo, vysvetlenie podstaty zásadnej pripomienky sa uskutočnilo elektronickou komunikáciou medzi MDVRR SR a ÚOOÚ. Úrad na ochranu osobných údajov súhlasí s vyjadrením k § 4 ods. 2 písm. q) navrhovaného materiálu a akceptuje pôvodný návrh ustanovenia novely zákona. 
 	
MŠVVaŠ SR	K Čl. I bodu 4 
V navrhovanom znení je potrebné slovo „slová“ nahradiť slovami „tieto slová:“. Ide o legislatívno-technickú pripomienku. 	O 	A 	Upravené podľa pripomienky. 	
MŠVVaŠ SR	K Čl. I bodu 33 
V navrhovanom znení uvádzacej vety je potrebné vypustiť slovo „novým“. Ide o legislatívno-technickú pripomienku. 	O 	A 	Upravené podľa pripomienky. 	
MŠVVaŠ SR	K Čl. I bodu 35 
V navrhovanom znení je potrebné slovo „nahrádza“ nahradiť slovom „nahrádzajú“. Ide o gramatickú úpravu. 	O 	A 	Upravené podľa pripomienky. 	
MŠVVaŠ SR	K Čl. I bodom 45 a 46 
Vzhľadom na rozsah zmien v § 41 ods. 7 a v záujme legislatívnej ekonomiky odporúčame dané novelizačné body spojiť a uviesť nové znenie § 41 ods. 7. Ide o legislatívno-technickú pripomienku. 	O 	A 	Upravené inak – nahradené novým znením § 41. 	
MŠVVaŠ SR	K Čl. I bodu 63 
V navrhovanom znení je potrebné za slovo „ktorý“ vložiť slová „vrátane nadpisu“. Ide o legislatívno-technickú pripomienku. 	O 	A 	Upravené podľa pripomienky. 	
MŠVVaŠ SR	K Čl. II 
V navrhovanom znení úvodnej vety je potrebné vypustiť slová „mení a“. Ide o legislatívno-technickú pripomienku. 	O 	A 	Upravené inak, zákon č. 455/1991 Zb. sa vypúšťa, v čl. II sa novelizuje zákon NR SR č. 145/1995 Z. z.	
MŠVVaŠ SR	K Čl. III 
V navrhovanom znení je potrebné číslo „48“ nahradiť číslom „47“. Ide o legislatívno-technickú pripomienku. 	O 	A 	Upravené inak z dôvodu prečíslovania bodov novely.